માર્ક ઝકરબર્ગ

આ કંપનીઓ પર આરોપ છે કે તેઓ પોતાના સોશિયલ મીડિયાના સામ્રાજ્યનો દુરુપયોગ કરી રહી છે. પરંતુ આ કંપનીઓ વિરુદ્ધ હાલમાં ગુસ્સાની લહેરનું કારણ ટ્વિટર દ્વારા તાજેતરમાં લેવાયેલો એક નિર્ણય છે.

ટ્વિટરે પોતાના એક નિર્ણય દ્વારા લોકોને અમેરિકન અખબાર 'ન્યૂયૉર્ક પોસ્ટ'ના એક અહેવાલને શૅર કરતા અટકાવ્યા છે. આ અહેવાલ ડૅમોક્રેટિક પાર્ટીના ઉમેદવાર જો બાઇડન સામેની તપાસને લગતો હતો.

આ અહેવાલમાં બાઇડનના પુત્ર હંટરના કેટલાક પુષ્ટિ ન થયેલા ઈમેઇલના સ્ક્રીન શોટ હતા જેનાથી હેક કરવામાં આવેલી સામગ્રી અંગે ટ્વિટરની નીતિનો ભંગ થતો હતો.

પરંતુ ટ્વિટર આ નિર્ણય પાછળનો તર્ક સાબિત કરવામાં નિષ્ફળ રહ્યું અને ત્યારપછી તેણે માફી પણ માગી લીધી. ત્યારબાદ ટ્વિટરે આ નિર્ણય જે નીતિ હેઠળ લેવાયો હતો તે નીતિને ખતમ કરી દીધી.

રિપબ્લિકન પાર્ટીના ઘણા સમર્થકો માટે આ એક અંતિમ પુરાવો હતો, એક એવો સ્પષ્ટ આધાર જે જણાવે છે કે સોશિયલ મીડિયા કન્ઝર્વેટિવ્ઝ (રૂઢિવાદીઓ)ની વિરુદ્ધ છે.

સોશિયલ મીડિયા કંપનીઓ વિરુદ્ધ આરોપ છે કે તેઓ મૂળભૂત રીતે ઉદારવાદી છે અને તેમના પ્લૅટફૉર્મ પર શું આવવું જોઈએ અને શું ન આવવું જોઈએ તે વિશે તેઓ યોગ્ય રીતે મધ્... બીજા 4000 અક્ષરો માટે લેખ ચાલુ રાખો:
યસ્થી નથી કરતી.

આ અંગે રિપબ્લિકન પાર્ટીના વરિષ્ઠ સૅનેટર ડેટ ક્રૂઝ માને છે કે જો આ અહેવાલ રાષ્ટ્રપતિ ડોનાલ્ડ ટ્રમ્પ વિશે હોત તો ટ્વિટરે જુદા પ્રકારની પ્રતિક્રિયા આપી હોત.

સોશિયલ મીડિયા કંપનીઓ સામે આરોપ 

ટ્વિટરના સંસ્થાપક જૈક ડોર્સી

કન્ઝર્વેટિવ્ઝ જ્યારે સોશિયલ મીડિયા કંપનીઓ વિરુદ્ધ પક્ષપાતનો આરોપ લગાવે છે ત્યારે સામાન્ય રીતે તેમનો ઈશારો અયોગ્ય મૉડરેશન તરફ હોય છે.

એક એવી માન્યતા છે કે તેમની પોસ્ટને વધારે સેન્સર કરવામાં આવે છે અને દબાવવામાં આવે છે.

પરંતુ સોશિયલ મીડિયા કંપનીઓ પક્ષપાતી વલણ અપનાવે છે એ સાબિત કરવું ઘણું મુશ્કેલ છે.

ટ્વિટર અને ફેસબુક જેવી કંપનીઓ પોતાના ડેટા અને અલ્ગોરિધમની કામ કરવાની પદ્ધતિ અંગે ભારે ગુપ્તતા જાળવે છે અને આ માહિતી કોઈને આપતી નથી.

તેથી રિપબ્લિકન પાર્ટીના સમર્થકો કંઇક ખોટું થયું હોવાની વાત કરે ત્યારે તેઓ 'કોઈ ઘટનાની સાથે આરોપ' લગાવે છે. તેનો અર્થ એ થયો કે તેઓ એક ઉદાહરણ રજૂ કરે છે જે વ્યાપક વલણને પુરવાર કરતું હોય.

બીજી તરફ, ટેકનોલૉજી ક્ષેત્રની કંપનીઓ પોતાની સામેના પક્ષપાતી વલણના આરોપોને સંપૂર્ણપણે નકારી કાઢે છે. 

પરંતુ એક વાત નક્કી છે કે ઘણી કંપનીઓએ મૉડરેશનની પ્રક્રિયા અંગે ગંભીરતા દેખાડવાનું શરૂ કરી દીધું છે. (મૉડરેશનનો હેતુ સોશિયલ મીડિયા પ્લૅટફૉર્મ પર પ્રકાશિત થતી સામગ્રીમાં નિયમો પ્રમાણે પસંદગી કરવાનો છે)

આ પ્રક્રિયામાં આ કંપનીઓ એ મુદ્દા સામે ઝૂઝી રહી હતી જેનો સામનો અખબારના સંપાદકે દરરોજ કરવો પડે છે. ઉદાહરણ તરીકે તેમણે શું છાપવું જોઈએ અને શું ન છાપવું જોઈએ.

આકરા સવાલો

ગયા બુધવારે ફેસબુક, ટ્વિટર અને ગૂગલના વરિષ્ઠ અધિકારીઓએ સૅનેટ સમિતિ સામે હાજર થઈને પોતાની સામે થયેલા આરોપો અંગે રાજનેતાઓને જવાબ આપવા પડ્યા હતા.

ટ્વિટરના સંસ્થાપક જેક ડોર્સીએ પોતાની કંપનીની એક નીતિ અંગે આકરા સવાલોના જવાબ આપવા પડ્યા હતા જેના હેઠળ ટ્વિટર કોઇ પોસ્ટને 'ખોટી માહિતી' તરીકે લેબલ કરે છે અથવા તેને પોતાની સાઇટ પરથી હઠાવી દે છે.

ડોર્સીને પૂછવામાં આવ્યું કે ટ્વિટરે કયા આધારે મેલ-ઇન બૅલેટ્સની સુરક્ષા અંગે રાષ્ટ્રપતિ ટ્રમ્પની એક પોસ્ટને લેબલ કરી હતી જ્યારે ઈરાનના આયાતુલ્લાહ અલી ખૌમેનીની પોસ્ટ્સની સામે કોઈ પગલાં ન લેવાયાં, જેમાં તેમણે ઇઝરાયલ વિરુદ્ધ હિંસાનો ઉપયોગ કરવાની ધમકી આપી હતી.

ડોર્સી પર એ જણાવવા માટે પણ દબાણ કરવામાં આવ્યું કે તેમણે શેના આધારે ઈરાનના નેતાના ટ્વિટ્સને 'સૈન્ય ધમકી' ગણી જેના કારણે...